وطن نال محبت تئیں سرائیکی ثقافت دا رشتہ

وطن نال محبت ہک ایجھا جذبہ ہے جیہڑا ہر دل وچ ٹھاٹھیں مریندا دریا کھڑا ہے۔ ایہ جذبہ صرف ہک زمین یا خطے نال محبت دا ناں نئیں، بلکہ ایندا تعلق اوندے لوکاں، ثقافت، تہذیب تے تاریخ نال وی ہوندے۔ سرائیکی خطہ، جیہڑا دل سرائیکستاناں دے وچ دھڑکدے، اپݨی ثقافت تے تہذیب دے حوالے نال ہک منفرد مقام رکھیندے۔ سرائیکی ثقافت تے وطن نال محبت دا رشتہ ہک ایجھا گہرا تے ناقابلِ تقسیم رشتہ ہے جیڑھا صدیوں توں قائم ہے۔

 سرائیکی ثقافت: ہک عظیم ورثہ 
سرائیکی ثقافت ہک ایجھا گہرا سمندر ہے جیندے وچ محبت، رواداری، تے بھائیچارے دے موتی چمکدے ہن۔ ایں ثقافت دی بنیاد انسان دوستی، مہمان نوازی، تے فطرت نال محبت تے رکھی ڳئی ہے۔ سرائیکی لوک گیت، موسیقی، رقص، تے فنون لطیفہ ایں خطے دی روح کوں پیش کریندن۔ سرائیکی زبان، جیڑھی میٹھی تے دل نشیں ہے، اپݨے اندر ہک پوری تہذیب دا احوال سموئے ہوئے ہے۔

 وطن نال محبت دا اظہار 
سرائیکی ثقافت وچ وطن نال محبت دا جذبہ ہر فن تے ہر روایت وچ نمایاں ہے۔ سرائیکی شاعری وچ وطن دی محبت کوں خاص مقام حاصل ہے۔ شاعر اپݨے وطن دی خوبصورتی، اوندے کھیتاں، دریاواں تے وسوں کوں اپݨے اشعار وچ زندہ کر ݙیندن۔ سرائیکی لوک گیتاں وچ وی وطن دی محبت دے جذبات کوں خوبصورتی نال پیش کیتا ڳئے۔

 فطرت نال رشتہ 
سرائیکی خطہ فطرتی حسن توں مالا مال ہے۔ دریائے سندھ تے اوندے معاون دریا ایں خطے دی رگیں وچ دوڑدے خون وانگوں ہے ۔ سرائیکی لوک فطرت نال گہرا رشتہ رکھیندن۔ کھیت، باغ، تے صحرا ایں خطے دی پہچان ہن۔ سرائیکی ثقافت وچ فطرت نال محبت دا جذبہ وی وطن نال محبت دا ہک حصہ ہے۔

 تاریخی ورثہ تے وطن پرستی 
سرائیکی خطہ ہک عظیم تاریخی ورثے دا حامل ہے۔ ایں خطے دے باسیاں نے ہر دور وچ وطن کیتے قربانیاں ݙتیاں ہن۔ مغلیہ دور ہووے یا برطانوی راج، سرائیکی لوکاں نے ہمیشہ وطن دی آزادی تے وقار کیتے اپݨا خون پسینہ وَہایا ہے۔ سرائیکی ثقافت وچ وطن پرستی دا جذبہ ہمیشہ زندہ ہے۔

 ثقافتی اتحاد تے وطن نال محبت  
سرائیکی ثقافت دا ہک وݙا کمال ایہ ہے جو ایہ ہر قسم دے تعصب توں پاک ہے۔ ایں ثقافت وچ ہر مذہب، نسل تے فرقے دے لوکاں کوں گھل مل تے رہوݨ دا پیغام ݙتا ڳئے۔ ایہ اتحاد تے بھائی چارہ وطن نال محبت کوں ہک نویں معنی ݙیندے۔ سرائیکی ثقافت دے ایں پیغام کوں سمجھݨ تے عمل کرݨ نال ہی اساں اپݨے وطن کوں ترقی دی راہ تے گھن سڳدے ہیں۔
وطن نال محبت دا ایہ جذبہ ہر سرائیکی دے دل وچ ہمیشہ زندہ رہوو۔ اساں اپݨی ثقافت تے وطن نال محبت دے ایں رشتے کوں ہمیشہ مضبوط رکھسوں۔
کالم نگار اورنگزیب اورنگ بغلانی